Румен Ченков
Безсилие

chitanka.info

Понякога обичам самотата

като майка

и бързам да се сгуша

в нейното спокойствие,

а тя ме приласкава

и отпуска,

скрива ме от суетнята на деня.

От хорските одумки ме спасява.

Друг път я мразя като мащеха,

която в своята прегръдка

ме души

и цялото ми същество

се гърчи в болката.

Опитвам се да бягам,

но не мога.

Опитвам се да се събудя,

но не мога,

защото не сънувам.

2001 г.

Добрич

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.